A4-0126/97

Ψήφισμα σχετικά με τα αναπτυξιακά προβλήματα και τις διαρθρωτικές παρεμβάσεις στο Ηνωμένο Βασίλειο κατά την περίοδο 1994-1999, (C4-0055/96, C4-0056/96, C4- 0057/96, C4-0058/96, C4-0022/97, C4-0134/97).

Το Ευρωπαϊκό Κοινοβούλιο,

- έχοντας υπόψη τις αποφάσεις της Επιτροπής της 29ης Ιουλίου 1994 για την έγκριση ενιαίων εγγράφων προγραμματισμού σχετικά με τις κοινοτικές διαρθρωτικές παρεμβάσεις στις περιφέρειες Merseyside, Βόρεια Ιρλανδία και Highlands and Islands, τις οποίες αφορά ο στόχος αριθ. 1 στο Ηνωμένο Βασίλειο ((ΕΕ L 250 της 26.9.1994, σελ. 48.)) (C4-0055/96, C4-0056/96, C4-0057/96), και τα σχετικά ενιαία έγγραφα προγραμματισμού,

- έχοντας υπόψη τις αποφάσεις της Επιτροπής της 16ης Δεκεμβρίου 1994 σχετικά με την έγκριση ενιαίων εγγράφων προγραμματισμού σχετικά με τις κοινοτικές διαρθρωτικές παρεμβάσεις στις περιφέρειες του Ηνωμένου Βασιλείου που υπάγονται στο στόχο αριθ. 2 ((ΕΕ L 382 της 31.12.1994, σελ. 69.)) (C4-0058/96, C4-0022/97) και τα σχετικά ενιαία έγγραφα προγραμματισμού,

- έχοντας υπόψη το ενιαίο έγγραφο προγραμματισμού για τις περιφέρειες του Ηνωμένου Βασιλείου που υπάγονται στο στόχο 5β (C4-0134/97),

- έχοντας υπόψη τους στόχους της Ευρωπαϊκής Περιφερειακής Πολιτικής όπως εκτίθενται στο άρθρο 130Α της ΣΕΚ, τις κατευθυντήριες γραμμές των ευρωπαϊκών διαρθρωτικών ταμείων και τις προτεραιότητές τους,

- έχοντας υπόψη τη μεταρρύθμιση των διαρθρωτικών ταμείων κατά το 1988 και 1993 και τις αρχές της συγκέντρωσης, της προσθετικότητας, του προγραμματισμού και της εταιρικής σχέσης, καθώς και της ισότητας των ευκαιριών και τις περιβαλλοντικής προστασίας, που διέπουν τη λειτουργία τους,

- έχοντας υπόψη τα έγγραφα που παρουσίασε η Επιτροπή στις άτυπες συναντήσεις των Υπουργών των αρμόδιων για θέματα περιφερειακής πολιτικής και χωροταξίας στη Βενετία (Μάϊος 1996) και το Ballyconnell (Νοέμβριος 1996) με τίτλο Αποτελεσματικότητα, Έλεγχος και Απλούστευση και Διαρθρωτικά Ταμεία: δημιουργία περισσότερων θέσεων απασχόλησης,

- έχοντας υπόψη την έβδομη ετήσια έκθεση σχετικά με τα διαρθρωτικά ταμεία για το 1995 (COM(96)0502 - C4-0020/97) και την πρώτη έκθεση για την Οικονομική και Κοινωνική Συνοχή για το 1996,

- έχοντας υπόψη τις κατευθυντήριες γραμμές για την εκτέλεση μέτρων σε βιομηχανικές περιοχές που βρίσκονται σε παρακμή (στόχος 2) κατά τη δεύτερη περίοδο προγραμματισμού 1997-1999,

- έχοντας υπόψη τα ψηφίσματα του Ευρωπαϊκού Κοινοβουλίου της 14ης Φεβρουαρίου 1996 σχετικά με τη δεύτερη περίοδο προγραμματισμού στο πλαίσιο του στόχου 2 (1997-1999) ((ΕΕ C 65, της 4.3.1996, σελ. 88.)), της 28ης Μαρτίου 1996 σχετικά με τη διάθεση του αποθεματικού για κοινοτικές πρωτοβουλίες ( URBAN, Interreg II C, Απασχόληση-Ένταξη, ADAPT) ((EE C 117 της 22.4.1996, σελ. 70 και 75.)), και της 28ης Νοεμβρίου 1996 σχετικά με την ανακοίνωση της Επιτροπής για την κοινοτική διαρθρωτική ενίσχυση για την απασχόληση,

((EE C 380 της 16.12.1996, σελ. 90.))- έχοντας υπόψη την επίσκεψη αντιπροσωπείας της Επιτροπής Περιφερειακής Πολιτικής στο Derbyshire τον Νοέμβριο του 1995 και τις ακροάσεις που διεξήγαγε η εισηγήτρια, καθώς και τα στοιχεία που συγκεντρώθηκαν από όλες τις επιλέξιμες περιφέρειες του Ηνωμένου Βασιλείου,

- έχοντας υπόψη την έκθεση της Επιτροπής Περιφερειακής Πολιτικής και τις γνωμοδοτήσεις της Επιτροπής Κοινωνικών Υποθέσεων και Απασχόλησης και της Επιτροπής Προϋπολογισμών (A4-0126/97),

Α. εκτιμώντας ότι παραδείγματα των αυξανόμενων ανισοτήτων μεταξύ των πλουσιότερων και των πτωχότερων περιφερειών της ΕΕ μπορούν να διαπιστωθούν και στο Ηνωμένο Βασίλειο, όπου μόνον δύο (από τις 11) περιφέρειες έχουν ΑΕΠ ανώτερο του μέσου κοινοτικού,

Β. λαμβάνοντας υπόψη ότι η έκθεση της Ευρωπαϊκής Επιτροπής για τη συνοχή καταδεικνύει την ανάγκη περιφερειακής ενίσχυσης προκειμένου να αποφευχθεί περαιτέρω πόλωση μεταξύ των πλουσιότερων και των πτωχότερων περιφερειών,

Γ. εκτιμώντας ότι η ανάγκη δημιουργίας μεγαλύτερης οικονομικής και κοινωνικής συνοχής σε ολόκληρη την ΕΕ στο πλαίσιο μιας ενιαίας ευρωπαϊκής αγοράς, καθώς και το δυναμικό που προσφέρει ένα ενιαίο νόμισμα, σημαίνουν ότι τα διαρθρωτικά μέτρα διαδραμάτισαν σημαντικό ρόλο στη μείωση των ανισοτήτων μεταξύ των πλουσιότερων και των πτωχότερων περιφερειών,

Δ. λαμβάνοντας υπόψη ότι στο Ηνωμένο Βασίλειο κατά την περίοδο 1994-1999 επεκτάθηκε τόσο η γεωγραφική κάλυψη όσο και η δημοσιονομική διάθεση πόρων από τα διαρθρωτικά ταμεία στο πλαίσιο των στόχων 1, 2 και 5β και των κοινοτικών πρωτοβουλιών[semigr ] ότι το Ηνωμένο Βασίλειο έχει τη μεγαλύτερη κάλυψη περιοχών του στόχου 2, που αντιπροσωπεύουν το 30,9% του πληθυσμού του[semigr ] και ότι το Merseyside, από τη στιγμή που έγινε επιλέξιμο για στήριξη στο πλαίσιο του στόχου 1 το 1994, σημείωσε περαιτέρω μείωση του ΑΕΠ,

Ε. εκτιμώντας ότι η παροχή ενίσχυσης από τα διαρθρωτικά ταμεία για περιφερειακά μέτρα (στόχοι 1, 2 και 5β) και για μέτρα μη περιφερειακού χαρακτήρα (στόχος 3) έχει διαδραματίσει σημαντικό ρόλο στην κατεύθυνση της οικονομικής και κοινωνικής συνοχής στο Ηνωμένο Βασίλειο και έχει αποτελέσει σαφή έκφραση της ευρωπαϊκής αλληλεγγύης,

ΣΤ. λαμβάνοντας υπόψη ότι η διαρθρωτική ενίσχυση για τις περιφέρειες του Ηνωμένου Βασιλείου που υπάγονται στο στόχο 1 ανέρχεται σε 2360 εκατ. Ecu, για τις περιφέρειες του στόχου 2 σε 4580 εκατ. Ecu, για τις περιφέρειες του στόχου 5β σε 2012 εκατ. Ecu , για τις περιφέρειες του στόχου 3 σε 1501 εκατ. Ecu (1994-1996) και 1655 εκατ. Ecu (1997-1999), και για τις περιφέρειες του στόχου 4 σε 244 εκατ. Ecu (1997-1999),

Ζ. εκτιμώντας ότι οι εθνικές στατιστικές για την ανεργία δεν αφήνουν να διαφανεί η έλλειψη δημιουργίας βιώσιμων θέσεων εργασίας, δεδομένου ότι στο Ηνωμένο Βασίλειο υπάρχει τάση για δημιουργία χαμηλά αμειβόμενων θέσεων μερικής απασχόλησης, η δε «πραγματική» συγκεκαλυμμένη ανεργία στις περιοχές που βρίσκονται σε παρακμή, εμφανίζεται μικρότερη από όση είναι στην πραγματικότητα,

Η. εκτιμώντας ότι τα χαμηλά επίπεδα ΑΕΠ και παραγωγικότητας στο Ηνωμένο Βασίλειο, η μηδενική ή χαμηλή ανάπτυξη στις βιομηχανικές περιοχές, όπως μνημονεύονται στην έκθεση για τη συνοχή, αδυνατίζουν την ανταγωνιστικότητα των περιοχών του Ηνωμένου Βασιλείου,

Θ. εκτιμώντας ότι η ενίσχυση στο πλαίσιο του ΕΤΠΑ προσφέρει υποστήριξη για επενδύσεις και υποδομή, για τις μικρές και μεσαίες επιχειρήσεις, για την τεχνολογία και τις παραγωγικές επενδύσεις,

Ι. εκτιμώντας ότι οι ενισχύσεις στο πλαίσιο του ΕΚΤ προσφέρουν υποστήριξη για κατάρτιση, επανακατάρτιση, επαγγελματική καθοδήγηση και ενίσχυση των δυνατοτήτων και προσόντων του εργατικού δυναμικού,

ΙΑ. λαμβάνοντας υπόψη ότι το Ηνωμένο Βασίλειο κατά την περίοδο 1994-1996 δεν δεν διέθεσε κεφάλαια στο πλαίσιο του στόχου 4 για την αναπροσαρμογή των δεξιοτήτων των εργαζομένων όσον αφορά τις τεχνολογικές μεταβολές και την αναδιάρθρωση της βιομηχανίας, ενώ για την περίοδο 1997-1999 συμφώνησε να διαθέσει 244.000.000 Ecu ,

ΙΒ. εκτιμώντας ότι τα διαρθρωτικά ταμεία είχαν πολύ σημαντικό αντίκτυπο στην απασχόληση στο Ηνωμένο Βασίλειο, όπου σύμφωνα με την Ευρωπαϊκή Επιτροπή δημιουργήθηκαν ή διατηρήθηκαν κατά την περίοδο 1989- 1993, 240.000 θέσεις εργασίας και ότι οι κοινοτικές πρωτοβουλίες αποτέλεσαν σημαντική συμπληρωματική πηγή βοήθειας για τη διαχείριση απότομων βιομηχανικών και οικονομικών ή κοινωνικών αλλαγών σε ειδικότερους τομείς,

ΙΓ. εκτιμώντας ότι ενώ η στήριξη της ΕΕ στις περιφέρειες του Ηνωμένου Βασιλείου αυξήθηκε κατά την περίοδο 1989-1999, η στήριξη από την κεντρική κυβέρνηση μειώθηκε δραματικά, δημιουργώντας αντίστοιχη κρίση χρηματοδότησης σε ορισμένες περιφέρειες,

ΙΔ. εκτιμώντας ότι η ad hoc και μη διαρθρωμένη προσέγγιση που ακολουθεί η κυβέρνηση όσον αφορά την περιφερειακή ανάπτυξη, παρεμποδίζει την επαγγελματική συνεργασία με την στρατηγική και προγραμματισμένη προσέγγιση που ακολουθεί η ΕΕ για την περιφερειακή ανάπτυξη,

ΙΕ. λαμβάνοντας υπόψη ότι οι βιομηχανικές περιφέρειες που βρίσκονται σε παρακμή χαρακτηρίζονται από απότομη πτώση των θέσεων απασχόλησης που συνδέονται με τη μεταποίηση, από θυλάκους υψηλής ανεργίας και από χρόνια και έντονα διαρθρωτικά προβλήματα, έτσι ώστε να επιβάλλονται μέτρα για τη βιώσιμη οικονομική ανάπτυξη και τη μακροπρόθεσμα ανταγωνιστικότητά τους,

ΙΣΤ. εκτιμώντας ότι η ύπαρξη ανεξάρτητης γραμματείας στη Σκωτία έχει βελτιώσει τόσο την ποιότητα όσο και τις επιδόσεις των προγραμμάτων,

ΙΖ. λαμβάνοντας υπόψη ότι η σημερινή κυβέρνηση επέβαλε χωρίς διαβούλευση το πρόγραμμα της «περιφερειακής πρόκλησης» για την περίοδο 1994-1999, κάτι που οδήγησε σε συγκέντρωση των αποφάσεων διάθεσης πιστώσεων στο πλαίσιο του ΕΤΠΑ μέσω των υπουργείων και σε υπονόμευση των εταιρικών σχέσεων σε τοπικό επίπεδο,

ΙΗ. εκτιμώντας ότι η κυβέρνηση και η Επιτροπή δεν προσέφεραν μέχρι στιγμής αξιολόγηση των προγραμμάτων περιφερειακής πρόκλησης, έτσι ώστε να εκτιμηθεί η προστιθέμενη αξία στις περιφέρειες,

ΙΘ. λαμβάνοντας υπόψη ότι στη Σύνοδο Κορυφής του Δουβλίνου η σημερινή κυβέρνηση αρνήθηκε να συμμετάσχει στα εδαφικά, τοπικά και περιφερειακά σύμφωνα για την απασχόληση,

Κ. εκτιμώντας ότι οι χρηματοπιστωτικές επιδόσεις και η διαμόρφωση των δαπανών σε ορισμένες περιφέρειες του Ηνωμένου Βασιλείου είναι ανεπαρκείς,

ΚΑ. εκτιμώντας ότι μέσω της διαδικασίας διαχωρισμού τμήματος των πιστώσεων του ΕΤΠΑ και του ΕΚΤ και της αντιδημοκρατικής και χωρίς λογοδοσία σύνθεσης ορισμένων επιτροπών διαχείρισης των προγραμμάτων, η κυβέρνηση επιδίωξε να ευνοήσει ορισμένα από τα δικά της σχέδια στις περιφέρειες,

1. χαιρετίζει τη θετική συνεισφορά που είχαν τα διαρθρωτικά ταμεία στο Ηνωμένο Βασίλειο, όσον αφορά την οικονομική και κοινωνική συνοχή, την αναζωογόνηση των στόχων των περιφερειών και τη δημιουργία θέσεων απασχόλησης, αλλά αναγνωρίζει την αύξηση των οικονομικών ανισοτήτων και των ανισοτήτων ως προς την απασχόληση, εντός και μεταξύ των περιφερειών του Ηνωμένου Βασιλείου[semigr ]

2. χαιρετίζει το σημαντικό ρόλο που διαδραμάτισαν τα διαρθρωτικά ταμεία στην ενθάρρυνση νέων εταιρικών σχέσεων, προσεγγίσεων και καινοτομιών στην περιφερειακή πολιτική[semigr ]

3. θεωρεί ότι, με τον καθορισμό των κατάλληλων προτεραιοτήτων, η ευρωπαϊκή διαρθρωτική χρηματοδότηση συνεισφέρει στην οικονομική ανάπτυξη των επιλέξιμων περιφερειών, μέσω μέτρων δημιουργίας θέσεων απασχόλησης, υποστήριξης της υποδομής για τις επιχειρήσεις, ιδιαίτερα τις μικρομεσαίες, και της κοινωνικής επανένταξης όσων απειλούνται με κοινωνικό αποκλεισμό[semigr ]

4. επισημαίνει την ανάγκη να αντιμετωπισθούν τα προβλήματα που συνδέονται με τις διοικητικές και δημοσιονομικές διαδικασίες έτσι ώστε να βελτιωθεί η αποτελεσματικότητα και η οικονομική επίδοση των ταμείων και καλεί την Επιτροπή και την κυβέρνηση του Ηνωμένου Βασιλείου να διερευνήσουν τις διοικητικές καλύτερες πρακτικές και να εισαγάγουν βελτιωμένες διαδικασίες[semigr ]

5. θεωρεί ότι οι καθυστερήσεις που σημειώθηκαν στην επίτευξη συμφωνίας για τα ενιαία έγγραφα προγραμματισμού για όλους τους στόχους και οι συνακόλουθες καθυστερήσεις στην εκκίνηση των προγραμμάτων παρεμποδίσαν την αποτελεσματική λειτουργία των ταμείων[semigr ]

6. θεωρεί αδικαιολόγητες τις καθυστερήσεις που σημειώθηκαν στην καταβολή των πληρωμών, ιδιαίτερα στο πλαίσιο του ΕΚΤ, και καλεί την Επιτροπή και την κυβέρνηση του Ηνωμένου Βασιλείου να αναπτύξουν αποτελεσματικότερους μηχανισμούς πληρωμής και να εξασφαλίσουν ότι αυτές θα πραγματοποιούνται εγκαίρως από την Ευρωπαϊκή Επιτροπή και την εθνική κυβέρνηση προς τους δικαιούχους[semigr ]

7. επισημαίνει ότι η μη απορρόφηση των πιστώσεων των προγραμμάτων πρέπει να αποφευχθεί και συνιστά στην κυβέρνηση του Ηνωμένου Βασιλείου και στην Επιτροπή να εισαγάγουν μεγαλύτερη ευελιξία ώστε να επιτραπεί βελτιωμένη χρησιμοποίηση των διαθέσιμων κονδυλίων[semigr ]

8. αναγνωρίζει ότι η λειτουργία των ταμείων είναι υπερβολικά περίπλοκη, κάτι που λειτουργεί ως αντικίνητρο για τους μικρούς οργανισμούς και τα μικρά σχέδια, και προτείνει την απλούστευσή τους με εισαγωγή σαφέστερης διαδικασίας υποβολής αιτήσεων, σαφέστερων και διαφανέστερων μεθόδων για την επιλογή και εκτίμηση των σχεδίων και σαφέστερων κατευθυντήριων γραμμών όσον αφορά την επιλεξιμότητα από την αρχή[semigr ]

9. θεωρεί ότι τα προβλήματα χρέωσης που συνδέονται με τις καθυστερημένες πληρωμές, ιδιαίτερα όσον αφορά τους μικρούς οργανισμούς και τον εθελοντικό τομέα, είναι απαράδεκτα και καλεί την Επιτροπή να εξετάσει ένα σύστημα συνολικών προκαταβολών ή τη δημιουργία οργανισμών ενδιάμεσης χρηματοδότησης (IFB) για την αντιμετώπιση του προβλήματος[semigr ]

10. προτείνει να θεσπισθεί σε όλα τα επίπεδα παρακολούθησης και αξιολόγησης μια περισσότερο ποιοτική αξιολόγηση της βοήθειας των διαρθρωτικών ταμείων και του αντικτύπου της, μέσω της ενεργητικής και ουσιαστικής συμμετοχής των εταίρων, π.χ. των κοινωνικών εταίρων, έτσι ώστε να αξιολογηθεί αντικειμενικά η αποτελεσματικότητα των διαρθρωτικών ταμείων και να ποσοτικοποιηθεί ο πραγματικός αντίκτυπος της βοήθειας[semigr ]

11. προτείνει να εξετασθούν οι κοινοτικές πρωτοβουλίες με στόχο τον εξορθολογισμό τους και την στενότερη ενσωμάτωση και αντιστοίχησή τους με τα προγράμματα του στόχου 1, 2 και 5β, καθώς και την σαφέστερη και στενότερη επικέντρωσή τους[semigr ] προτείνει να διατηρηθούν εκείνες που είναι καινοτόμες και να αναδιαμορφωθούν όσες λειτουργούν συμπληρωματικά[semigr ]

12. αναγνωρίζει τη σημασία των εταιρικών σχέσεων όσον αφορά την αποτελεσματική λειτουργία των ταμείων, εκφράζει όμως τη λύπη του για την απουσία των κοινωνικών και οικονομικών εταίρων από τη σύνθεση των επιτροπών παρακολούθησης και των σωμάτων λήψης αποφάσεων[semigr ] καλεί την Ευρωπαϊκή Επιτροπή να εκθέσει σαφέστερα το χαρακτήρα και το ρόλο των εταίρων και την κυβέρνηση του Ηνωμένου Βασιλείου να εφαρμόσει στο ακέραιο την κοινωνική εταιρική σχέση[semigr ]

13. αναγνωρίζει το σημαντικό ρόλο που διαδραματίζουν οι τοπικές αρχές στις εταιρικές σχέσεις και εκφράζει τη λύπη του για τη μείωση της εκπροσώπησής τους λόγω της αύξησης της βαρύτητας των μη ελεγχόμενων σωμάτων (όπως οι ημιαυτόνομοι κρατικοί φορείς) και καλεί την κυβέρνηση του Ηνωμένου Βασιλείου να ενισχύσει το ρόλο των τοπικών αρχών και να επιτρέψει στα εκλεγμένα μέλη να συμμετέχουν στις επιτροπές παρακολούθησης έτσι ώστε να διευρυνθεί η δημοκρατική νομιμότητα των ταμείων[semigr ]

14. χαιρετίζει τον αυξημένο ρόλο που δίδεται στους κοινωνικούς εταίρους όσον αφορά το περιφερειακό προγραμματισμό και αναγνωρίζει το σημαντικό αντίκτυπο που είχε ο προγραμματισμός των διαρθρωτικών ταμείων στις περιφέρειες του Ηνωμένου Βασιλείου, ενθαρρύνει όμως την Επιτροπή και την κυβέρνηση να επιτύχουν τη συμμετοχή ευρύτερου φάσματος εταίρων στον μελλοντικό προγραμματισμό και καλεί την κυβέρνηση να εξετάσει τη δυνατότητα δημιουργίας γραφείων περιφερειακής ανάπτυξης έτσι ώστε να υπάρξει αποτελεσματικότερος προγραμματισμός [semigr ]

15. καλεί την Επιτροπή να λαμβάνει υπόψη της τις επιθυμίες των τοπικών εταίρων κατά τη διαπραγμάτευση των προτεραιοτήτων των προγραμμάτων και των μέτρων[semigr ] επισημαίνει ότι στις περιπτώσεις που προγράμματα στον τομέα των μεταφορών προσθέτουν αξία στην οικονομική ανάπτυξη των τοπικών κοινοτήτων και στη δημιουργία θέσεων απασχόλησης μέσω του ανοίγματος της πρόσβασης σε βιομηχανικές περιοχές, θα πρέπει να είναι επιλέξιμα για επιχορήγηση με κλιμακούμενους συντελεστές, ανάλογα με τη σημασία τους[semigr ]

16. εκφράζει τη λύπη του για την μέθοδο του διαχωρισμού τμήματος των πιστώσεων του ΕΤΠΑ λόγω της εισαγωγής του ανταγωνιστικού συστήματος «περιφερειακή πρόκληση» και καλεί την κυβέρνηση και την Επιτροπή να προβούν επειγόντως σε αξιολόγηση και να διακόψουν τη λειτουργία του συστήματος αυτού εάν δεν αποδειχθεί ότι προσφέρει προστιθεμένη αξία[semigr ]

17. εκφράζει τη λύπη του για την απόφαση του Ηνωμένου Βασιλείου να μη συμμετάσχει στη χρηματοδότηση του στόχου 4 για την προσαρμογή των εργαζομένων στις βιομηχανικές αλλαγές και καλεί την κυβέρνηση να αποφύγει την ελλιπή απορρόφηση των πιστώσεων στο τέλος του 1999[semigr ]

18. εκφράζει τη λύπη του διότι το κοινό ελάχιστη πληροφόρηση έχει για τα σχέδια που ενισχύονται από τα διαρθρωτικά ταμεία και καλεί την Επιτροπή και τους εθνικούς και περιφερειακούς εταίρους να βελτιώσουν τη δημοσιότητα και την πληροφόρηση για τα σχέδια αυτά κατά τρόπο ευκρινή, έτσι ώστε οι πολίτες να μπορούν να αναγνωρίζουν εμφανώς τα οφέλη της περιφερειακής πολιτικής της ΕΕ[semigr ]

19. επισημαίνει ότι τα ετήσια προγράμματα για το ΕΚΤ παρουσιάζουν πολλά προβλήματα συνέχειας και συνιστά στην Επιτροπή να εξετάσει τη θέσπιση μιας περισσότερο ευέλικτης προσέγγισης με πολυετή χρηματοδότηση και πραγματικές προκαταβολές[semigr ]

20. επισημαίνει την έλλειψη συνέχειας και συνοχής μεταξύ των διάφορων ταμείων και συνιστά στην Επιτροπή να εξετάσει μηχανισμούς για τη βελτίωση της ολοκλήρωσής τους, συμπεριλαμβανομένης της επιλογής για ανάπτυξη ενός ταμείου για κάθε επιλέξιμη περιοχή[semigr ] συνιστά τουλάχιστον να αναθεωρηθούν τα χωριστά καθεστώτα και η διαφορετική διοικητική διαχείριση του ΕΤΠΑ και του ΕΚΤ, και να θεσπισθούν πολυετή προγράμματα για το ΕΚΤ έτσι ώστε να αυξηθεί η συμπληρωματικότητα[semigr ]

21. καλεί την Επιτροπή να εξετάσει τα κριτήρια επιλογής για τη μελλοντική ενίσχυση από τα διαρθρωτικά ταμεία έτσι ώστε να ληφθούν υπόψη οι βιομηχανικές μεταβολές, το ΑΕΠ, και η σχέση μεταξύ πτώσης του επιπέδου της ανεργίας και μη βιώσιμης απασχόλησης σε χαμηλά αμειβόμενους τομείς με μερική απασχόληση[semigr ] να αναπτύξει μηχανισμούς ώστε να υπάρξει στο μέλλον μεγαλύτερη συγκέντρωση των κεφαλαίων και να προσφερθεί μεταβατική χρηματοδότηση και μέτρα υπέρ της δημιουργίας βιώσιμων θέσεων απασχόλησης σε εκείνες τις βιομηχανικές περιοχές που συνεχίζουν να γνωρίζουν χαμηλή ανάπτυξη και υψηλή ανεργία[semigr ]

22. αναγνωρίζει ότι υπάρχει κίνδυνος οι πιστώσεις για την οικονομική και κοινωνική συνοχή να μην αποδώσουν πλήρως εάν η αντίστοιχη εθνική χρηματοδότηση είναι ανεπαρκής ή κακώς στοχοθετημένη και συνιστά στην Επιτροπή να εξετάσει τη δυνατότητα μεγαλύτερης ανάμειξης του ιδιωτικού τομέα ως μελλοντικής πηγής αντίστοιχης χρηματοδότησης, και συνιστά στην κυβέρνηση του Ηνωμένου Βασιλείου να επιτύχει την αποτελεσματικότερη στοχοθέτηση της αντίστοιχης εθνικής χρηματοδότησης εξασφαλίζοντας ότι οι ενδεχόμενες εθνικές και τοπικές πηγές περιφερειακών δαπανών θα ορίζονται κατά τέτοιο τρόπο ώστε να συμπληρώνουν περισσότερο αποτελεσματικά την ενίσχυση από τα διαρθρωτικά ταμεία[semigr ]

23. χαιρετίζει την προτεραιότητα που δίδεται στη βιώσιμη ανάπτυξη και καλεί την Επιτροπή να συστήσει τη διεξαγωγή εκτιμήσεων των περιβαλλοντικών επιπτώσεων ως όρου για την έγκριση και αναπόσπαστο τμήματος της συνεχιζόμενης αξιολόγησης των προγραμμάτων[semigr ]

24. αναγνωρίζει τη θετική συνεισφορά που είχαν στα προγράμματα των διαρθρωτικών ταμείων όλες οι περιφέρειες του Ηνωμένου Βασιλείου, συνεισφέροντας εμπειρογνωμοσύνη και τεχνογνωσία για τη στήριξη των αρχών της κοινωνικής και οικονομικής συνοχής τόσο στο Ηνωμένο Βασίλειο όσο και στην Ευρωπαϊκή Ένωση γενικότερα[semigr ]

25. χαιρετίζει τις προσπάθειες που καταβάλλονται από το Υπουργείο Περιβάλλοντος για την επανεξέταση των διοικητικών διαδικασιών με στόχο την αποκέντρωση σε τοπικό επίπεδο και εκφράζει τη λύπη του για την απόλυτη έλλειψη διαβούλευσης μεταξύ εταίρων και κυβερνητικών γραφείων στις περιφέρειες όσον αφορά την κατάρτιση των κατευθυντήριων γραμμών, ενώ παράλληλα εκφράζει την ανησυχία του μήπως το επιπλέον διοικητικό φορτίο που θα προκληθεί λόγω της μη ύπαρξης επαρκών πόρων σε τοπικό επίπεδο οδηγήσει σε μεγαλύτερες καθυστερήσεις και μη απορρόφηση των πιστώσεων[semigr ]

26. προτείνει να προβεί η κυβέρνηση σε πλήρη διαβούλευση και διεξοδική αναθεώρηση των διαδικασιών του Υπουργείου Περιβάλλοντος πριν από την εφαρμογή τους[semigr ]

27. εκφράζει τη λύπη του για την ανεπαρκή χρησιμοποίηση των πιστώσεων για την τεχνική βοήθεια σε ορισμένες περιφέρειες και καλεί τις γραμματείες των προγραμμάτων να χρησιμοποιήσουν τις εν λόγω πιστώσεις για να αυξήσουν τις επιδόσεις και την αποτελεσματικότητα των προγραμμάτων, την αντιγραφή προτύπων καλής πρακτικής και τη χρήση τους ως τεχνικού βοηθήματος για την ενθάρρυνση καινοτόμων σχεδίων υψηλής ποιότητας[semigr ]

28. καλεί τα κυβερνητικά γραφεία των περιφερειών να εξετάσουν τη δημιουργία ανεξάρτητων γραμματειών στις αγγλικές περιφέρειες[semigr ]

29. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και την κυβέρνηση του Ηνωμένου Βασιλείου.